section_heading: Životopis
paragraph_text: Počinje raditi na Francuskoj radioteleviziji, no pozvan je u Sarajevo, gdje je 1972. imenovan docentom na Novinarskom fakultetu. Bio je prvi profesor tog fakulteta u toj oblasti. Redovni profesor fakulteta postao je 1986. Kako se usporedno bavio i socijalnom patologijom, i u toj oblasti imenovan je redovnim profesorom 1988. Gostujući profesor bio je na Sveučilištu Yale u New Havenu u Sjedinjenim Državama 1989. i na Katoličkom sveučilištu u Louvainu u Belgiji 1991.